Søknad om voldsoffererstatning må fremsettes innen tre år fra dagen skadelidte fikk eller burde skaffet seg tilstrekkelig kunnskap om skaden og den ansvarlige, jf. foreldelsesloven § 9 nr. 1. For tilfeller hvor det går svært lang tid før skadelidte får eller burde fått nødvendig kunnskap er det oppstilt en maksfrist på 20 år. Det følger imidlertid av voldsoffererstatningsloven § 3 annet ledd annet punktum at det vil være tilstrekkelig at søknaden fremsettes før skadevolders eventuelle straffansvar er foreldet etter straffeloven eller før skadelidte fyller 21 år.